Проблеми средњошколских наставника математике са планом и програмом - примери и решења

 У овом саопштењу је представљен део проблема који наставници математике имају са реформисаним и “старим” планом и прогамом у гимназијама и средњим стручним школамаи и нека од решења до којих су дошли. .Није ретка појава да ученици који су били одлични и врло добри у основној школи, средњу школу започну са слабијим оценама из математике. Док схвате разлоге свог неуспеха, пређен је велики део градива и шансе да се добије боља оцена су све мање. Анализирали смо разлоге због којих се то дешава и акценат ставили на то шта ми можемо да учинимо да олакшамо ученицима прелазак из основне у средњу школу.

 Проблеме у вези са тим можемо сврстати у следећих неколико тачака (у гимназијама и нереформисаним профилима стручних школа):

* Застарели планови и програми код којих наставне теме нису адекватно распоређене
* Превелик број часова обраде новог градива у односу на часове утврђивања и вежбања
* Недовољно слободе наставника да мења нставни план и програм према саставу
 одељења
* Премало ангажовање ученика кроз пројектну наставу, коришћење инттернета и
 софтвера у настави
* Неопремљеност учионица одговарајућим технолошким средствима неопходним за
 осавремењивање наставе.

Проблеме у вези са тим можемо сврстати у следећих неколико тачака (у реформисаним профилима у стручним школама):

* Претрпаност градива (51 исход за 99 часова)
* У већини ових профила смањен је фонд часова на 2 или 3
* Понављање исхода у више различитих предмета
* Први график функције који ученици цртају је синусоида
* Нема подударности фигура и изометријских трансформација, комбинаторике,
 вероватноће, статистике

 У гимназијама програм није мењан последњих тридесетак година што је апсурд за 21. век. У најави реформе гимназија се не говори о промени плана и програма наставе математике, већ само о једном часу више за ученике 4.године друштвеног смера ради боље припреме за полагање Матурског испита из математике који ће бити обавезан за све ученике гимназија. Ако то буде једина промена, остају нам бројни нерешени проблеми попут неусклађености градива са другим предметима, обимност градива без довољно слободе наставника у извођењу пројеката, радионица којима се буди или продубљује заинтересованост ученика за наш предмет. На друштвеном смеру скоро пола планираних часова одлази на контролне, писмене задатке и исправке истих што оставља премало часова за обраду и утврђивање обавезних садржаја. С друге стране, можемо погледати реформу гимназија у нашем окружењу те научити нешто из искуства наших колега из региона.

На крају саопштења даћемо неколико примера како смо кориговали или умањили ове проблеме.